ILINK ชนะประมูลก่อสร้าง-ปรับปรุงสถานีไฟฟ้า 22KV จ.น่าน มูลค่า 65.2 ลบ. หลังบิดราคาต่ำสุด
ILINK ชนะประมูลก่อสร้าง-ปรับปรุงสถานีไฟฟ้า 22KV จ.น่าน มูลค่า 65.2 ลบ. หลังบิดราคาต่ำสุด
25 ก.ย. 2561

บริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK เปิดเผยข้อมูลผ่านระบบสารสนเทศของตลาดหลักทรัพย์ว่า บริษัทได้เป็นผู้ชนะการประกวดราคาต่ำสุด “งานประกวดราคาจ้างก่อสร้างงานจ้างปรับปรุงสถานีไฟฟ้าระบบ 22 เควี จาก Outdoor Type เป็น Indoor Type ที่สถานีไฟฟ้าน่าน 1 จังหวัดน่าน ด้วยวิธีการประกวดราคาอิเล็กทรอนิกส์ (e-bidding) และเอกสารประกวดราคาจ้างด้วยวิธีประกวดราคาอิเล็กทรอนิกส์ (e-bidding)” เลขที่ PEA-DSRP3-NAA/2561 ลงวันที่ 28 พฤษภาคม 2561 สถานีย่อย (30.22.22.02) จำนวน 1 สถานี ของการไฟฟ้าส่วนภูมิภาค
โดยมีมูลค่างาน 65,202,590.00 บาท รวมภาษีมูลค่าเพิ่มและภาษีอื่น ๆ ค่าขนส่ง ค่าจดทะเบียน และค่าใช้จ่ายอื่น ๆ ทั้งปวงแล้ว โดยมีระยะเวลาก่อสร้าง 450 วัน นับถัดจากวันลงนามในสัญญาจ้าง